Til trods for disse opdagelser tolkede Libet ikke selv sit eksperiment som bevis for mangel på bevidst fri vilje; han pointerer, at forsøgspersonens vilje, til trods for at tendensen til at trykke på en knap bygges op over 500 millisekunder, til de sidste millisekunder bibeholder en "vetoret" mod handling.<ref>Libet, (2003). "Can Conscious Experience affect brain Activity?", ''Journal of Consciousness Studies'' 10, nr. 12, pp 24–28.</ref> Ifølge denne model kan underbevidste impulser til at udføre en given handling undertrykkes af en bevidst anstrengelse fra personen. Man har sammenlignet med [[golf]]spillere, som kan svinge køllen adskillige gange, før de slår til bolden. Handlingen får ganske simpelt et godkendende stempel i det sidste millisekund. [[Max Velmans]] hævder imidlertid, at denne "frie ikke-vilje" kan vise sig at kræve samme mængde hjerneforbedrelse, som den "frie vilje" ifølge eksperimenterne kræver.<ref>Velmans, M. (2003) "Preconscious free will", ''Journal of Consciousness Studies'' 10, nr. 12, pp 42–61.</ref>
Jura Filosofi Psykologi Samfund Folkeret